**MGBPP201 Profesjonsrettet pedagogikk 1, emne 2 - Profesjonsrettede pedagogiske handlinger**

**Emneplan for studieåret 2022/2023**

**Innhold og oppbygning**

Emnet vektlegger forskningsbasert kunnskap om god undervisning. God undervisning handler om samspill og samtale med elevene, og å styrke elevers ønske og vilje til å lære i komplekse læringsmiljø.

Emne 2 tar opp følgende tema:

* Den praktiske betydningen av læreryrkets ulike kunnskapsformer.
* Praksisnære, didaktiske prinsipp som middel til å definere din egen profesjonelle identitet.
* Hvordan nasjonale og internasjonale utdanningsdiskurser får konsekvenser for din undervisningspraksis.

I emnet vil du sammen med andre studenter utforske sentrale pedagogiske spørsmål i læreryrket og nye metoder og innfallsvinkler i undervisning. Du vil kunne utvikle verktøy for å håndtere ulike valg lærere står overfor. Din praksis og profesjonsidentitet vil kunne utfordres og utvikles.

Emnet vil fordype seg i utforskende undervisning som tar for seg hvordan utforskende undervisning kan utvikles, praktiseres og hvordan den virker inn på elevene sin læring. Dette kan omhandle både digital undervisning, demokratiske prosesser, forståelse av den mangfoldige skolen, estetiske læreprosesser og ulike metoder for utvikling av undervisning.

Faget er satt sammen av to delemner (emne 1 & 2) på 15 studiepoeng hver, med avsluttende eksamen i hvert emne. Emnene etablerer et faglig grunnlag for videre praksisorienterte og skolerelevante masteroppgaver. Emne 2 vil gi deg grunnleggende innsikt i gjennomføring av pedagogiske handlinger gjennom øvinger og improvisasjon i lærerrollen.

**Læringsutbytte**

*Kunnskaper*

Studenten skal ha kunnskap om:

* sentrale didaktiske prinsipp som redskap for utvikling av god undervisning
* hvordan internasjonal utdanningspolitikk påvirker læring og undervisning
* iverksette endringsprosesser med basis i undervisningsmodeller

*Ferdigheter*

Studenten skal kunne:

* forklare hvordan egen praksis blir påvirket av utdanningspolitikk
* anvende didaktiske prinsipp i planlegging av god undervisning
* diskutere fagorienterte utfordringer i ditt fordypningstema

*Generelle kompetanser*

Studenten skal evne:

* å planlegge, gjennomføre og kritisk vurdere egen praksis
* å formulere og reflektere over grunnleggende pedagogiske dilemma
* å skille mellom pedagogisk-politiske hverdagsideer og empirisk forskning om god undervisning

**Krav til forkunnskaper**

Ingen

**Undervisnings- og læringsformer**

Organisering av undervisningen i dette emnet vil være felles for alle campus og gjennomføres som en kombinasjon av nettbasert undervisning, og fysiske samlinger. Undervisningsformer vil være en kombinasjon av forelesninger, ekskursjoner og studentaktive læringsformer, både i storsamlinger og i mindre grupper. Det legges opp til stor grad av studentmedvirkning i emnet.

**Arbeidskrav**

Emnet har to skriftlige og en muntlig obligatorisk læringsaktivitet.

Obligatorisk oppmøte i seminar, ulike øvinger og arbeid i gruppe og læringsaktiviteter blir nærmere spesifisert i semesterplan

Vurdering: Godkjent/ikke godkjent.

De obligatoriske læringsaktivitetene må være fullført innen fastsatte frister og godkjent før en kan gå opp til eksamen.

**Vurderingsform**

Semesteroppgave, 4000 ord. +/- 10%

Karakterskala A-F, der F tilsvarer ikke bestått.

**Hjelpemidler ved eksamen**

Alle